**588**

**Z A K O N
O IZMJENAMA I DOPUNAMA ZAKONA
O PREDŠKOLSKOM ODGOJU I OBRAZOVANJU[[1]](#footnote-2)**

Članak 1.

**(Izmjena i dopuna)**

U Zakonu o predškolskom odgoju i obrazovanju („Službene novine Kantona Središnja Bosna“, broj 10/17; u daljnjem tekstu: Zakon) stavak (2) članka 25. briše se, a stavci (3) i (4) postaju stavci (2) i (3) te se istovremeno mijenjaju i glase:

„(2) Ako Ministarstvo utvrdi nedostatke u aktu o osnivanju, obvezano je obavijestiti osnivača o obvezi otklanjanja nedostataka u roku od 15 dana od dana primitka obavijesti.

(3) Ako osnivač ne otkloni nedostatke u roku iz stavka (2) ovoga članka, smatrat će se da je odustao od zahtjeva.“

Članak 2.

**(Dopuna)**

U članku 32. Zakona iza stavka (3) dodaje se stavak (4) koji glasi:

„(4) Radi igre i aktivnog druženja djece može se registrirati dječja igraonica (u daljnjem tekstu: igraonica) u poslovnom ili stambenom prostoru. Igraonica nema status predškolske ustanove.“

Članak 3.

**(Dopuna)**

 Iza članka 32. Zakona dodaje se članak 32a. koji glasi:

„Članak32a.

**(Igraonica)**

 (1) Igraonica je obvezana zadovoljavati uvjete u pogledu opreme, prostora i zaposlenih osoba, sukladno standardima i normativima za obavljanje djelatnosti predškolskoga odgoja i obrazovanja.

 (2) Igraonica može poslovati u okviru gospodarskoga društva, udruge ili kao samostalni poduzetnik.

 (3) Igraonica se registrira na temelju propisa kojima je uređena registracija gospodarskih društava odnosno samostalnih poduzetnika.

 (4) Gospodarsko društvo odnosno samostalni poduzetnik može obavljati djelatnost igraonice u sjedištu ili u svojoj ustrojbenoj jedinici ako je pri mjerodavnom tijelu registrirao tu igraonicu sukladno klasifikaciji djelatnosti.

 (5) Gospodarsko društvo odnosno samostalni poduzetnik koji u sjedištu ili ustrojbenoj jedinici obavlja djelatnosti različite od djelatnosti igraonice, a na tim mjestima namjerava početi obavljati djelatnost igraonice, nije obvezan registrirati igraonicu kao posebnu ustrojbenu jedinicu.

 (6) U slučaju iz stavka (5) ovoga članka gospodarsko društvo odnosno samostalni poduzetnik obvezan je u rješenju o registraciji imati upisanu djelatnost igraonice sukladno klasifikaciji djelatnosti.

 (7) Ako gospodarsko društvo odnosno samostalni poduzetnik namjerava početi obavljati djelatnost igraonice izvan sjedišta ili postojeće ustrojbene jedinice, obvezan je registrirati igraonicu kao posebnu ustrojbenu jedinicu.

 (8) U okviru igraonice mogu se ostvarivati programi definirani točkama b), c) i d) stavka (1) članka 35. Zakona, uz prethodnu suglasnost Ministarstva.

 (9) Nakon što registrira igraonicu sukladno stavku (4) ovoga članka, gospodarsko društvo odnosno samostalni poduzetnik obvezan je dostaviti Ministarstvu rješenje o upisu u sudski registar (gospodarsko društvo) odnosno rješenje o registraciji poduzetnika (samostalni poduzetnik).

 (10) Ministarstvo je dužno, a posredovanjem prosvjetne inspekcije, u roku od 30 dana od dostave dokumentacije iz stavka (9) ovoga članka kontrolirati zadovoljenost uvjeta za rad igraonice sukladno standardima i normativima za obavljanje djelatnosti predškolskoga odgoja i obrazovanja.

 (11) Igraonicu koja zadovoljava uvjete Ministarstvo će upisati u Registar igraonica, u koji se osim općih podataka unose i podatci o vrstama programa iz stavka (8) ovoga članka ako se ti programi ostvaruju.

 (12) Ako se u inspekcijskome pregledu ustanovi da nisu zadovoljeni uvjeti za rad igraonice, prosvjetni inspektor donosi rješenje kojim se nalaže otklanjanje nepravilnosti u roku od 30 dana.

 (13) Ako se nepravilnosti iz stavka (12) ovoga članka ne otklone u roku od 30 dana, prosvjetni inspektor donosi rješenje o zabrani rada.“

Članak 4.

**(Stupanje na snagu)**

 Ovaj Zakon stupa na snagu osmoga dana od dana objave u „Službenim novinama Kantona Središnja Bosna“.

|  |  |
| --- | --- |
| Broj: 01-02-1034/2116. studenoga 2021.Travnik | PREDSJEDATELJ SABORAJosip Kvasina, v. r. |

1. Objavljen u „Službenim novinama Kantona Središnja Bosna“, broj 11/21 od 23. sudenoga 2021. [↑](#footnote-ref-2)